rejauldu/bengali-wikipedia huggingface dataset:
রবীন্দ্র জৈন (২৮ ফেব্রুয়ারি ১৯৪৪ – ৯ অক্টোবর ২০১৫) তৎকালীন ব্রিটিশ ভারতের যুক্তপ্রদেশের আলিগড়ে জন্মগ্রহণকারী বিখ্যাত ভারতীয় সুরকার, গীতিকার এবং নেপথ্য গায়ক ছিলেন। ভারতীয় সঙ্গীতের উজ্জ্বল নক্ষত্র হিসেবে পরিচিতি লাভ করেন। ১৯৭০-এর দশকে তার কর্মজীবন শুরু হয়। চোর মাচায়ে শোর (১৯৭৪), গীত গাতা চল (১৯৭৫), চিৎচোর (১৯৭৬) এবং আঁখিয়োঁ কে ঝারোখোঁ সে (১৯৭৮)-এর মতো জনপ্রিয় সিনেমায় সঙ্গীত পরিচালনা করেন। অনেকগুলো চলচ্চিত্র ও টেলিভিশন অনুষ্ঠানের জন্যে সঙ্গীত রচনা করে গেছেন। তবে, রামানন্দ সাগরের রামায়ণের (১৯৮৭) মতো পৌরাণিক ধারাবাহিকে সঙ্গীত রচনার মাধ্যমে বিশেষভাবে পরিচিত লাভ করেন। শিল্পকলায় অসামান্য অবদানের স্বীকৃতিস্বরূপ ২০১৫ সালে তাকে ভারতের চতুর্থ সর্বোচ্চ বেসামরিক সম্মাননা পদ্মশ্রী প্রদান করা হয়।  প্রারম্ভিক জীবন রবীন্দ্র জৈন ১৯৪৪ সালের ২৮ ফেব্রুয়ারি যুক্তপ্রদেশের আলিগড়ে জন্মগ্রহণ করেন। পণ্ডিত ইন্দ্রমণি জৈন এবং কিরণ জৈন দম্পতির সাত পুত্র ও এক কন্যার মধ্যে তার অবস্থান ছিল তৃতীয়। তিনি জন্ম থেকেই দৃষ্টিহীন এবং জৈন সম্প্রদায়ভূক্ত ছিলেন। তার পিতা সংস্কৃত পণ্ডিত এবং তার মাতা গৃহিণী ছিলেন।  ছোটবেলা থেকেই তার সঙ্গীত প্রতিভা লক্ষ করে প্রাতিষ্ঠানিক শিক্ষা গ্রহণের জন্য পিতা তাকে জি.এল. জৈন, জনার্দন শর্মা এবং নাথু রামের ন্যায় বিশিষ্ট সঙ্গীত সাধকের কাছে পাঠান। শৈশব থেকেই তিনি মন্দিরে ভজন গাওয়া শুরু করেন।  কর্মজীবন রবীন্দ্র জৈন তার কর্মজীবনে উল্লেখযোগ্য চলচ্চিত্রের সঙ্গীত পরিচালনা করেছেন। যেমন- সৌদাগর, চোর মচায়ে শোর, চিৎচোর, গীত গাতা চল, ফকিরা, আঁখিয়োঁ কে ঝারোকোঁ সে, দুলহান ওহি জো পিয়া মন ভায়ে, পহেলি, দো জাসুস, পতি পত্নী অউর ভো (১৯৭৮-এর চলচ্চিত্র), ইনসাফ কা তারাজু, নদীয়া কে পার, রাম তেরি গঙ্গা মেইলি এবং হেনা।  তিনি বিশেষভাবে কেরালার জশুদাস এবং হেমলতার মতো শিল্পীদেরকে নিয়ে তার গানের কাজ করিয়েছেন। বাংলা এবং মালয়ালমসহ বিভিন্ন ভারতীয় ভাষায় তিনি বহু ধর্মীয় অ্যালবাম তৈরি করেন। রামানন্দ সাগরের রামায়ণ তার কর্মজীবনে উজ্জ্বল মাইলফলক হয়ে ওঠে। এছাড়াও তিনি শ্রীকৃষ্ণ, আলিফ লায়লা, জয় গঙ্গা মাইয়া, জয় মহালক্ষ্মী, শ্রী ব্রহ্মা বিষ্ণু মহেশ, সাই বাবা, জয় মা দুর্গা, জয় হনুমান, সংকট মোচন হনুমান এবং মহাভারতের মতো টিভি ধারাবাহিকের জন্য সঙ্গীত রচনা করেছেন।  স্বীকৃতি শিল্পকলায় অসাধারণ অবদানের জন্যে ২০১৫ সালে ভারতের প্রজাতন্ত্র দিবসে তাকে চতুর্থ সর্বোচ্চ বেসামরিক সম্মাননা পদ্মশ্রী প্রদান করা হয়। ১৯৮৫ সালে তিনি রাম তেরি গঙ্গা মেইলি চলচ্চিত্রের জন্য সেরা সঙ্গীত পরিচালকের ফিল্মফেয়ার পুরস্কার লাভ করেন। ভারতীয় সঙ্গীতে তার অবদানের জন্য তিনি আরও বহু সম্মান ও পুরস্কারে ভূষিত হন।  ব্যক্তিগত জীবন রবীন্দ্র জৈন, দিব্যা জৈনের সাথে বিবাহবন্ধনে আবদ্ধ হন। এ দম্পতির এক পুত্র সন্তান রয়েছে। ২০১৫ সালের ৯ অক্টোবর মুম্বইয়ে একাধিক অঙ্গ বিকলের কারণে তার দেহাবসান ঘটে। তার শবানুষ্ঠানে হেমা মালিনী, রণজিৎ ও সুরজ বার্যত্য উপস্থিত ছিলেন। প্রধানমন্ত্রী নরেন্দ্র মোদী তাকে স্মরণ করে বলেন, “তার বহুমুখী সঙ্গীত প্রতিভা এবং লড়াকু মানসিকতার জন্যে চিরকাল স্মরণীয় হয়ে থাকবেন।”  তথ্যসূত্র  বহিঃসংযোগ     বিষয়শ্রেণী:১৯৪৪-এ জন্ম বিষয়শ্রেণী:২০১৫-এ মৃত্যু বিষয়শ্রেণী:২০শ শতাব্দীর ভারতীয় জৈন বিষয়শ্রেণী:২০শ শতাব্দীর ভারতীয় সুরকার বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:অন্ধ সঙ্গীতজ্ঞ বিষয়শ্রেণী:আলিগড়ের ব্যক্তি বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় পুরুষ গীতিকার বিষয়শ্রেণী:ভারতীয় গীতিকার
thumb|মিন্ট গুনশিপাস পিওনপাওয়েভরাকুল (   ;  ; জন্ম ২৩ জুন, ১৯৯৪), ডাকনামে মিন্ট (; ), যিনি মিন্টি নামেও পরিচিত, তিনি দক্ষিণ কোরিয়ায় অবস্থানরত একজন থাই গায়ক। তিনি দক্ষিণ কোরিয়ার গার্ল গ্রুপ টিনি-জি -এর সদস্য ছিলেন। জীবনী তিনি ৫ বছর বয়সে নাচ শুরু করেছিলেন, এবং ১১ বছর বয়সে থাইল্যান্ডের সবচেয়ে বিখ্যাত গায়ক থংচাই ম্যাকইনটায়ারের জন্য ব্যাকআপ নর্তক নির্বাচিত হন। তিনি তখন থেকেই থাইল্যান্ডের নৃত্য শিল্পে রয়েছেন। Mint <Tiny-G>, nautiljon. Mint profile, Mint official fan Facebook. 타이니지 "평균153cm 걸그룹? 작지만 맵죠"(인터뷰), 스타뉴스. 2012.08.23.   তথ্যসূত্র    বহিঃসংযোগ          বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:থাই পপ সঙ্গীতশিল্পী বিষয়শ্রেণী:২১শ শতাব্দীর থাই গায়িকা বিষয়শ্রেণী:কে-পপ সঙ্গীতশিল্পী বিষয়শ্রেণী:ব্যাংককের ব্যক্তি বিষয়শ্রেণী:দক্ষিণ কোরিয়ায় থাই প্রবাসী
নামক্কাল লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি তামিলনাড়ুর সালেম জেলার দক্ষিণ পশ্চিম অংশ ও সমগ্র নামক্কাল জেলা নিয়ে গঠিত৷  ইতিহাস নামক্কাল লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। এই কেন্দ্রে তিনবার লোকসভা নির্বাচন হয়েছে৷   বিধানসভা কেন্দ্র গুলি  লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি  বিধানসভা কেন্দ্র নিয়ে গঠিত।http://www.elections.in/tamil-nadu/parliamentary-constituencies/namakkal.html?utm_source=from_pctrack বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ১টি বিধানসভা কেন্দ্র (রসিপুরম) তফসিলী জাতিদের জন্য ও ১টি বিধানসভা কেন্দ্র (শান্তমঙ্গলম) তফসিলী উপজাতিদের জন্য সংরক্ষিত। বিধানসভা কেন্দ্রগুলি হলো,   শঙ্খগিরি বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্র৷ এটি সালেম জেলায় অবস্থিত৷ এটি অসংরক্ষিত আসন৷  শান্তমঙ্গলম বিধানসভা কেন্দ্র এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ৯৩ নং বিধানসভা কেন্দ্র৷ এটি নামক্কাল জেলায় অবস্থিত৷ এই কেন্দ্রটি তফসিলী উপজাতিদের জন্য সংরক্ষিত।  নামক্কাল বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৯৪ নং বিধানসভা কেন্দ্র৷ এটি নামক্কাল জেলায় অবস্থিত৷ এটি অসংরক্ষিত আসন৷  পরমাতি ভেলোর বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৯৫ নং বিধানসভা কেন্দ্র। এটি নামক্কাল জেলায় অবস্থিত৷ এটি অসংরক্ষিত আসন৷  তিরুচেঙ্গড় বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৯৬ নং বিধানসভা কেন্দ্র। এটি নামক্কাল জেলায় অবস্থিত৷ এটি অসংরক্ষিত আসন৷  রসিপুরম বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৯২ নং বিধানসভা কেন্দ্র। এই কেন্দ্রটি তফসিলী জাতিদের জন্য সংরক্ষিত। এটি নামক্কাল জেলায় অবস্থিত৷  বর্তমান ও প্রাক্তন বিজয়ী সাংসদদের তালিকা নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। আসনটির বর্তমান সংসদ সদস্য হলেন কোঙ্গুনাড়ু মাক্কল দেশীয় কাটচি-এর শ্রী এ. কে. পি. চিনরাজ।  সংসদ সদস্য  লোকসভাস্থিতিকালকেন্দ্রএমপির নামপার্টিপঞ্চদশ লোকসভা২০০৯-২০১৪নামক্কাল এস. গান্ধীচেলবন দ্রাবিড় মুনেত্র কড়গমষোড়শ লোকসভা২০১৪-২০১৯ পি. আর. সুন্দরম সর্বভারতীয় আন্না দ্রাবিড় মুনেত্র কড়গমসপ্তদশ লোকসভা ২০১৯-বর্তমান এ. কে. পি. চিনরাজ কোঙ্গুনাড়ু মাক্কল দেশীয় কাটচি   তথ্যসূত্র   বিষয়শ্রেণী:তামিলনাড়ুর লোকসভা কেন্দ্র বিষয়শ্রেণী:নামাক্কল জেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~ যুদ্ধমন্ত্রী আলাপ ০৪:২১, ২১ মার্চ ২০২১ (ইউটিসি) সাইন্স বী   – (অপসারণের প্রস্তাবনা দেখুনলগ দেখুন) () প্রতিষ্ঠানটি উল্লেখযোগ্য নয়। নিবন্ধটি বিজ্ঞাপনী ও নিবন্ধ নির্মাতা প্রতিষ্ঠানের সাথে সম্পৃক্ত হিসেবে প্রতীয়মান, যা WP:COI নীতিমালা পরিপন্থী। — Meghmollar2017 • আলাপ • ১৯:০৬, ৮ মার্চ ২০২১ (ইউটিসি) মুছুন - অ-উল্লেখযোগ্য  —শাকিল  হোসেন আলাপ ১৯:৩১, ৮ মার্চ ২০২১ (ইউটিসি) অপসারণ করা হোক। -ধর্মমন্ত্রী ওয়াইস আলাপ ০১:৫৭, ১৩ মার্চ ২০২১ (ইউটিসি)  নিবন্ধটি বিজ্ঞাপনধর্মী। আফরোজ গালিব কাব্য (আলাপ) ১৪:০০, ১৩ মার্চ ২০২১ (ইউটিসি)  অপসারণ করা হোক, উল্লেখযোগ্যতার মানদণ্ডে উত্তীর্ণ নয়। — রিয়াজ (আলাপ) ০৭:১৭, ১৪ মার্চ ২০২১ (ইউটিসি)  এটি বিজ্ঞাপনধর্মী নয়, এটি একটি নন-প্রফিট প্লাটফর্ম। দেশের অন্যতম বড় বিজ্ঞান প্লাটফর্ম।  অপসারণ করা হোক ~সাজিদ • (আলাপ)  ০৪:১৭, ১৯ মার্চ ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ঐতিহাসিকভাবে,  ছিল প্রথা অনুসারে তৈরি জাপানি তরবারি গুলোর অন্যতম  যা প্রাচীন এবং সামন্ততান্ত্রিক জাপানের সামুরাই কর্তৃক ব্যবহৃত হত।  কাতানার স্বতন্ত্র বৈশিষ্ট্য: এর গোল বা বর্গাকৃতি রক্ষকের সাথে বাকানো, একমুখী ফলক এবং দু-হাতে ধরার উপযোগী লম্বা হাতল দ্বারা একে আলাদাভাবে চিহ্নিত করা যায়।   বর্ণনা  থাম্ব|300px|দুইটি প্রথাগত জাপানি তরবারির জোড়া, যা সামুরাইয়ের প্রতীক হিসেবে গণ্য করা হত। "কাতানা"কে সাধারণত প্রমাণ আকৃতির, মাঝারিভাবে বাকানো (পুরোনো তাচি রীতি থেকে ভিন্ন, যাতে আরও বক্রতা দেওয়া হত) জাপানি তরবারি বলে আখ্যায়িত করা হয় যার ফলক ৬০ সে.মি. থেকে লম্বা। কাতানা ঐতিহাসিকভাবে সামন্ততান্ত্রিক জাপানের সামুরাইদের সাথে সংযুক্ত।  কিছু ব্যতিক্রমের দ্বারা "কাতানা" এবং তাচিকে আলাদাভাবে চেনা যায়, যেমন: স্বাক্ষর করা থাকলে, ফলকের গোড়ায় (nakago) ঐ স্বাক্ষরের (mei) অবস্থান দেখে।  পশ্চিমা ঐতিহাসিকদের মতে কাতানা পৃথিবীর সামরিক ইতিহাসে নিখুঁততম ধারালো অস্ত্রসমুহের মধ্যে অন্যতম ছিল।Anthony J. Bryant and Angus McBride (1994) Samurai 1550–1600. Osprey Publishing. p. 49.    তথ্যসূত্র    বহিঃসংযোগ       বিষয়শ্রেণী:জাপানি উদ্ভাবন বিষয়শ্রেণী:ধারালো অস্ত্র
জুলিয়া আর. হল (১ অক্টোবর, ১৮৬৫ - ২৮ এপ্রিল, ১৯১৮) একজন মার্কিন চিকিৎসক ছিলেন। ১৮৯২ সালে মেডিকেল স্কুল থেকে স্নাতক, হল প্রথম নারী যিনি হাওয়ার্ড ইউনিভার্সিটি গাইনোকোলজি ক্লিনিকে একজন রেসিডেন্সি হিসাবে কাজ করেছিলেন। একজন চিকিৎসক হিসাবে তার কর্মজীবন প্রায় পঞ্চাশ বছর স্থায়ী হয়েছিল।   জীবনী  হল ১৮৬৫ সালের ১লা অক্টোবর টেনেসির ড্যান্ড্রিজে জন্মগ্রহণ করেন। হল এবং তার স্বামী, রেভারেন্ড জেরেমিয়া এল. হল, ১৮৮৯ সালে ওয়াশিংটন, ডিসিতে চলে আসেন হল ১৮৯২ সালে হাওয়ার্ড বিশ্ববিদ্যালয় থেকে তার শ্রেণির একমাত্র নারী হিসাবে স্নাতক হন। হলই হাওয়ার্ডের প্রথম নারী যিনি স্কুলের স্ত্রীরোগ ও প্রসূতিবিজ্ঞান ক্লিনিকে একজন রেসিডেন্সি হিসাবে কাজ করেছিলেন। তিনি হাওয়ার্ডে নারীদের চিকিৎসা উপদেষ্টা হিসেবেও কাজ করেছেন।  সামগ্রিকভাবে, চিকিৎসাশাস্ত্রে হলের কর্মজীবন প্রায় ৫০ বছর স্থায়ী হয়েছিল।  হল ২৮ এপ্রিল, ১৯১৮ সালে ওয়াশিংটনে মারা যান।   তথ্যসূত্র   বিষয়শ্রেণী:১৮৬৫-এ জন্ম বিষয়শ্রেণী:১৯১৮-এ মৃত্যু বিষয়শ্রেণী:আফ্রিকান-মার্কিন নারী চিকিৎসক বিষয়শ্রেণী:ওয়াশিংটন, ডিসির চিকিৎসক বিষয়শ্রেণী:হাওয়ার্ড ইউনিভার্সিটি কলেজ অফ মেডিসিনের প্রাক্তন শিক্ষার্থী বিষয়শ্রেণী:২০শ শতাব্দীর আফ্রিকান-মার্কিন নারী বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২০শ শতাব্দীর আফ্রিকান-মার্কিন চিকিৎসক
গুপ্ত হস্তান্তরণ হলো বজ্রযান বৌদ্ধধর্ম অনুসারে দেব মণ্ডল সমন্বিত আচার-অনুষ্ঠানে অভিষেকের সময় গুরু থেকে শিষ্যের নিকট সরাসরি কিছু শিক্ষার সঞ্চারন। অনেক কৌশলকে সাধারণত গোপন বলেও বলা হয়, কিন্তু কিছু বজ্রযান গুরু প্রতিক্রিয়া জানিয়েছে যে গোপনীয়তা নিজেই গুপ্ত নয় এবং বাস্তবতার পার্শ্ব-প্রতিক্রিয়া যে কৌশলগুলির গুরু-শিষ্য বংশের বাইরে কোনো বৈধতা নেই।  শিক্ষার গোপনীয়তা ইঙ্গিতপূর্ণ, পরোক্ষ, প্রতীকী ও রূপক ভাষা (সন্ধ্যা ভাষা) ব্যবহারের মাধ্যমে সুরক্ষিত ছিল যার জন্য গুরু নিকট থেকে ব্যাখ্যা ও নির্দেশনা প্রয়োজন। শিক্ষাগুলিকে "আত্ম-গোপন" হিসাবেও বিবেচনা করা যেতে পারে, যার অর্থ হলো যদি সেগুলি সরাসরি একজন ব্যক্তির কাছে বলা হয়, তবে সেই ব্যক্তি যথাযথ প্রসঙ্গ ছাড়া শিক্ষাগুলি বুঝতে পারবে না। এইভাবে, শিক্ষাগুলি তাদের মনের জন্য "গোপন" হয় যারা কৌতূহলের চেয়ে সহজ বোধের সাথে পথ অনুসরণ করে না।  অনুশীলনে প্রবেশাধিকার দেওয়ার এবং তাদের মাধ্যমে শিষ্যকে গাইড করার ক্ষেত্রে তাদের ভূমিকার কারণে, বজ্রাচার্য লামার ভূমিকা বজ্রযানে অপরিহার্য।   তথ্যসূত্র    উৎস                      বিষয়শ্রেণী:বৌদ্ধ দার্শনিক ধারণা বিষয়শ্রেণী:তান্ত্রিক অনুশীলন বিষয়শ্রেণী:জাপানি বজ্রযান বৌদ্ধধর্ম বিষয়শ্রেণী:বজ্রযান
একজন জাপানি সঙ্গীত শিল্পী এবং কন্ঠ অভিনেত্রী।  চলচ্চিত্র    আনিমে টিভি ধারাবাহিক    গেগেগে নো কিতারো (১৯৬৫)  মাপেল টাউন স্টোরিজ (১৯৮৬), পুরিপ্রিন  নিউ মাপেল টাউন স্টোরিজ (১৯৮৬), শেইলা  সিট হান্টার ২ (১৯৮৮), কোজু মাকিহারা (পর্ব ৪৭-৪৮)  টোপো গিগিও (১৯৮৮), গিনা  ইউমি মিরু  টোপো গিগিও (১৯৮৮), গিনা   চলচ্চিত্র   সেইন্য সেইয়া: কামিগামি নো আৎসুকি তাকাই (১৯৮৮), ফ্রেইজা   সঙ্গী  পিংক, পিংক, পিংক - দোকিনচো! নেমুরিন কসমস এ্যাডভেঞ্চার - আল্ট্রাম্যান কিডস: ৩০ মিলিয়ন লাইট ইয়ারস লুকিং ফর মামা টুইংকেল টুংকেল উইংক  ~অনেগাই সুটিং স্টার~ - আল্ট্রাম্যান কিডস: ৩০ মিলিয়ন লাইট ইয়ারস লুকিং ফর মামা ফ্যান্সি গার্ল - দ্য ওয়ান্ডারফুল উইজার্ড অব ওজ  তথ্যসূত্র   বহঃযোগ   অফিসিয়াল ওয়েবসাইট    Satoko Yamano  at GamePlaza-Haruka Voice Acting Database   বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি কণ্ঠাভিনেত্রী বিষয়শ্রেণী:জাপানি গায়িকা বিষয়শ্রেণী:জাপানি কন্ঠাভিনেত্রী
আটলাস মথ (ইংরেজি: Atlas Moth)( বৈজ্ঞানিক নাম Attacus Atlas ) এশিয়ার একটি বড় বন্য মথ। ডানা ছাড়া এটির পুরো শরীর মৌমাছির মত গড়ন। মাথার দিকটা অনেকটা সাপের মত বলে এটিকে হংকংয়ে সর্প প্রজাপতি বলে। মূল ইংরেজি নামটি এসেছে গ্রীক পৌরাণিক দৈত্যের নাম থেকে। বিজ্ঞানী ক্যারোলাস লিনিয়াস ১৭৫৮ সালে তার সিস্টেম অব ন্যাচার বইয়ের দশম খণ্ডে লিপিবদ্ধ করেন।   বর্ণনা  আটলাস মথ হলো বৃহত্তম লেপিডোপ্টেরানদের মধ্যে একটি, যার ডানা চওড়ায় ২৪ সেন্টিমিটার (৯.৪ ইঞ্চি) পর্যন্ত হয়। এর একটি ডানার পৃষ্ঠের ক্ষেত্রফল প্রায় ১৬০ বর্গসেন্টিমিটার (≈২৫ বর্গইঞ্চি)। হারকিউলিস মথের পরে এটিই বড় মথ প্রজাতি‌। এগুলো ধূসর, রক্তবর্ণ, গোলাপি, কালো এবং বাদামি রঙের হয়ে থাকে। এদের ডানার আকৃতি এবং রঙের বিন্যাস অনেকটা পৃথিবীর মানচিত্রের(আটলাস মানচিত্র-১৬০০-১৭৭০ সময়ের) মত দেখায়।এ মথের পুরুষ অপেক্ষা নারী স্ত্রী মৌমাছি আকারে বড় হয়।   জীবনচক্র  জন্মের পর থেকে এটি একটি পুরুষের জন্য অপেক্ষা করে এবং মিলনের পর ডিম থেকে বাচ্চা ফুটিয়ে মারা যায়।এ প্রজাতির মথের আয়ুষ্কাল মাত্র ২-৩ সপ্তাহ। এটি বন্য এবং দীর্ঘ শরীরের কারণে সারাক্ষণ আহারে ব্যাস্ত থাকে।‌ কিছুক্ষণ হাতে নিলে ক্লান্তবোধ করে বলে এটি নিয়ে খুব বেশি গবেষণা করা যায়নি।   আবাসভূমি  এটি ট্রপিক্যাল বনাঞ্চলের মথের প্রজাতি‌। এদের আবাসস্থল হলো প্রাথমিকভাবে শুষ্ক গ্রীষ্মমণ্ডলীয় বন, গৌণ বন, এবং বোর্নিও সহ দক্ষিণ এশিয়া, পূর্ব এশিয়া এবং দক্ষিণ-পূর্ব এশিয়া জুড়ে ঝোপঝাড়গুলোতে এদের দেখা মিলে।Holloway, J.D. (1987). The Moths of Borneo, part 3: Lasiocampidae, Eupteroptidae, Bombycidae, Brahmaeidae, Saturniidae, Sphingidae. Southdene Sdn. Bhd., Kuala Lumpur   তথ্যসূত্র   http://entnemdept.ufl.edu/walker/ufbir/chapters/chapter_32.shtml  Spotlight: the atlas moth". www.nhm.ac.uk. Retrieved 2019-08-21.  Giant Atlas moth found on windowsill in Ramsbottom". BBC News. Retrieved 13 May 2020.  Gosse, Philip Henry (1879). "The great Atlas moth of Asia (Attacus atlas, Linn.)". West, Newman & Company – via Gale Primary Sources.  S. B. Jugale; et al. (2010). "Major Insect Pests of Xylocarpus granatum Koen., a Critically Endangered Mangrove Species of Maharashtra" (PDF). The Bioscan. Special Issue, Vol. 1: 257–268. ISSN 0973-7049.  Moore, Frederic (1880). The Lepidoptera of Ceylon. Vol. II. London: L. Reeve & co. pp. 124–125.  Savela, Markku. "Attacus atlas (Linnaeus, 1758)". Lepidoptera and Some Other Life Forms. Retrieved November 10, 2018.  বিষয়শ্রেণী:এশিয়ার মথ বিষয়শ্রেণী:রেশম বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:স্যাটারনিডাই
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। জীবিত ব্যক্তির ক্ষেত্রে আরো সূত্র প্রয়োজন মেরাজ (আলাপ) ১২:৫২, ৭ অক্টোবর ২০১৭ (ইউটিসি) সরকার আমিন   – (অপসারণের প্রস্তাবনা দেখুনলগ দেখুন) () WP:TOOSOON এবং WP:BLP অনুসারে। ~মহীন (আলাপ) ১৩:০৫, ৯ সেপ্টেম্বর ২০১৭ (ইউটিসি)  প্রস্তাবনা অনুযায়ী।--মাসুম-আল-হাসান (আলাপ) ০৮:৫৮, ১৫ সেপ্টেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
পেরু প্রশান্ত মহাসাগরের প্রান্তে অবস্থিত দক্ষিণ আমেরিকার মধ্য-পশ্চিম অঞ্চলের একটি দেশ। এটি সম্পূর্ণভাবে দক্ষিণ গোলার্ধে অবস্থিত। ইকুয়েডর, কলম্বিয়া, ব্রাজিল, বলিভিয়া এবং চিলির সাথে এর স্থল সীমানা রয়েছে, যার মধ্যে ব্রাজিলের সাথে এর স্থল সীমানা দীর্ঘতম।   পরিসংখ্যান  আয়তন: স্থলভাগ: মোট স্থলভূমি ১৩,৭৯,৯৯৯   বর্গ কিলোমিটার; জলভাগ: মোট জলভাগের পরিমান ৫,০০০   বর্গ কিলোমিটার।  সামুদ্রিক আয়ত্ত্ব: মহীসোপান: ; টেরিস্ট্রিয়াল সমুদ্রসীমা: ;  বিশেষ অর্থনৈতিক এলাকা: ।  ভূমির ব্যবহার: আবাদযোগ্য ভূমি:            ৩%; স্থায়ী শষ্য:                  ০.৫%; স্থায়ী চারণভূমি:              ২১%; বন ও কাঠের জন্য ব্যবহৃত:    ৬৬%।  সেচের আওতাভূক্ত ভূমি: ১২,৮০০   বর্গ কিলোমিটার।   নগরায়ন  thumb|right|300px|পেরুর প্রশাসনিক মানচিত্র। দেশের সবচেয়ে জনবহুল শহর রাজধানী লিমা। লিমার মহানগরের জনসংখ্যা ১ কোটিরও বেশি। পেরুর দ্বিতীয় বৃহত্তম শহর আরেকুইপার জনসংখ্যা ৯,৮৯,৯১৯ এবং দেশের উত্তরাঞ্চলের ক্রমবর্ধমান শহর ট্রুজিলোর জনসংখ্যা ৯,৩৫,১৪৭। পেরুর উন্নত শহরগুলি দেশটির উপকূলীয় অঞ্চল এবং উত্তরে অবস্থিত। পেরুর লোকসংখ্যা ৩২.১ মিলিয়ন। পেরুতে নগরায়নের হার ৭৯.২%, এবং এটি বার্ষিক ১.৫৭% হারে বৃদ্ধি পাচ্ছে। লিমা আমেরিকা অঞ্চলের সবচেয়ে বড় শহরগুলোর একটি এবং এখানে দেশের মোট জনসংখ্যার ৩১.৭% 'এর বসবাস। পেরুর জনসংখ্যার ঘনত্ব প্রতি বর্গ কিলোমিটারে ২৫ জন বা বর্গ মাইলে ৫৭ জন।   তথ্যসূত্র    বহিঃসংযোগ    প্রাচীন ইনকা সভ্যতা সম্পর্কিত তথ্য।  ন্যাশনাল ইনিস্টিটিউট অফ জিওগ্রাফি, পেরু।
এই প্রকল্প পাতাতে তামিল ভাষার শব্দসমূহের (ব্যক্তিনাম ও স্থাননামের) প্রতিবর্ণীকরণের পদ্ধতি বর্ণিত হয়েছে।  তামিল ভাষা (, ,‌ ) হলো দক্ষিণ ভারত ও শ্রীলঙ্কায় প্রচলিত একটি দক্ষিণ দ্রাবিড় ভাষা।  প্রতিবর্ণীকরণ সারণী ব্যঞ্জনবর্ণ  তামিল লিপি  আধ্বব  ধ্বনিগত বানান  সহজবোধ্য বাংলা বানান க்   [k] (শব্দের শুরুতে ও দ্বিত্বের ক্ষেত্রে)[ɡ] (শব্দের মাঝে)  ক্ (শব্দের শুরুতে ও দ্বিত্বের ক্ষেত্রে)গ্ (শব্দের মাঝে)  ক (শব্দের শুরুতে ও দ্বিত্বের ক্ষেত্রে)গ (শব্দের মাঝে) ங்  [ŋ]  ঙ বা ং  ঙ বা ং ச்   [tɕ] বা [s]  চ্ বা স্  চ বা স ஜ்   [dʒ]  জ্  জ ஞ்   [ɲ]  ঞ্  ঞ ட்   [ʈ] (শব্দের শুরুতে ও দ্বিত্বের ক্ষেত্রে)[ɖ] (শব্দের মাঝে)  ট্ (শব্দের শুরুতে ও দ্বিত্বের ক্ষেত্রে)ড্ (শব্দের মাঝে)  ট (শব্দের শুরুতে ও দ্বিত্বের ক্ষেত্রে)ড বা ড় (শব্দের মাঝে) ண்   [ɳ]  ণ্  ণ, ন த்   [t̪] (শব্দের শুরুতে ও দ্বিত্বের ক্ষেত্রে)[d̪] (শব্দের মাঝে)  ত্ বা ৎ (শব্দের শুরুতে ও দ্বিত্বের ক্ষেত্রে)দ্ (শব্দের মাঝে)  ত বা ৎ (শব্দের শুরুতে ও দ্বিত্বের ক্ষেত্রে)দ (শব্দের মাঝে) ந்   [n̪]  ন্  ন ப்   [p] (শব্দের শুরুতে ও দ্বিত্বের ক্ষেত্রে)[b] (শব্দের মাঝে)  প্ (শব্দের শুরুতে ও দ্বিত্বের ক্ষেত্রে)ব্ (শব্দের মাঝে)  প (শব্দের শুরুতে ও দ্বিত্বের ক্ষেত্রে)ব (শব্দের মাঝে) ம்   [m]  ম্  ম ய்   [j]  য়্  য, য় (প্রতিবেশভেদে) ர்   [ɾ]  র্  র ல்   [l]  ল্  ল வ்   [ʋ]  ৱ্  ব ழ்   [ɻ]  ড়্  ড় বা ল ள்   [ɭ]  ল়্  ল வ்   [r]  র্  র ன்   [n]  ন্  ন ஶ்   [ʃ]  শ্  শ ஷ்   [ʂ]  ষ্  ষ, শ ஸ்   [s]  স্  স ஹ்   [ɦ]  হ্  হ க்ஷ்   [kʂ]  ক্‌ষ্  ক্ষ  স্বরবর্ণ  তামিল লিপি  আধ্বব  ধ্বনিগত বানান  সহজবোধ্য বাংলা বানান அ  [a]  আ  অ ஆ, ா  [aː]  আ  আ, া இ, ி  [i]  ই  ই, ি ஈ, ீ  [iː]  ঈ  ঈ, ীই, ি உ, ு  [u]  উ  উ, ু ஊ, ூ  [uː]  ঊ  ঊ, ূউ, ু எ, ெ  [e]  এ  এ, ে ஏ, ே  [eː]  এ  এ, ে ஐ, ை  [ɐi̯]  অই  ঐ, ৈআই, াই ஒ, ொ  [o]  ও  ও, ো ஓ, ோ  [oː]  ও  ও, ো ஔ, ௌ  [ɐu̯]  অউ  ঔ, ৌআউ, াউ  অন্যান্য  তামিল লিপি  আধ্বব  ধ্বনিগত বানান  সহজবোধ্য বাংলা বানান ஶ்ரீ   [ʃɾiː]  শ্রী  শ্রী  লাতিন লিপিতে তামিল শব্দের প্রতিবর্ণীকরণ সারণী এখানে মূলত লাতিন লিপিতে তামিল শব্দের প্রচলিত বানান থেকে বাংলা ভাষায় লিপ্যন্তরের তালিকা দেওয়া হয়েছে, যা ইংরেজি থেকে বঙ্গানুবাদে সহায়ক হতে পারে। এটি সর্বদা নিখুঁত নয়, কারণ এক্ষেত্রে একটি লাতিন অক্ষর একাধিক উচ্চারণ বোঝাতে পারে। উল্লেখ্য, এটি মূলত তামিল ভাষার নিজস্ব শব্দের ক্ষেত্রেই প্রযোজ্য, এবং সংস্কৃত ঋণশব্দের জন্য উইকিপিডিয়া:বাংলা ভাষায় সংস্কৃত শব্দের প্রতিবর্ণীকরণ দেখুন।  লাতিন বানান  বাংলা বানান A a  অ বা আ Aa aa  আ Ai ai  ঐ বা আই Au au  ঔ বা আউ B b  ব Ch ch  চ D d  ড, ড় বা দ Dh dh  দ E e  এ Ee ee  ই বা ঈ F f  ফ G g  গ H h  হ I i  ই বা ঈ J j  জ K k  ক L l  ল M m  ম N n  ন, ণ বা ঞ Ng ng  ঙ, ং বা ঙ্গ O o  ও বা অ Oo oo  উ বা ঊ Ou ou  ঔ P p  প R r  র S s  স Sh sh  শ Sw sw  স্ব বা শ্ব T t  ট বা ত Th th  ত U u  উ বা ঊ V v  ব বা ভ W w  ওয় Y y  য় বা য Zh zh  ড় বা ল  উদাহরণ  তামিল লিপি  আধ্বব  ধ্বনিগত বানান  সহজবোধ্য বাংলা বানান  গৃহীত বাংলা বানান  মন্তব্য பரதநாட்டியம்  [baɾat̪anaːʈʈijam]  বারাতানাট্টিয়াম্  বরতনাট্টিয়ম  ভরতনাট্যম  তামিল নামটিতে সংস্কৃত ঋণশব্দ "ভরত" (பரத) ও "নাট্যম" (நாட்டியம்) ব্যবহৃত হয়েছে। புதுச்சேரி  [pud̪utʃːeːɾi]  পুদুচ্চেরি  পুদুচ্চেরি  পুদুচেরি   টীকা  বিষয়শ্রেণী:প্রতিবর্ণীকরণ বিষয়শ্রেণী:তামিল ভাষা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ১১:২৯, ৩১ জানুয়ারি ২০২৩ (ইউটিসি) শিল্পী প্রতীপ মুন্সী   – (অপসারণের প্রস্তাবনা দেখুনলগ দেখুন) () উল্লেখযোগ্য কেউ নন। - Nazrul Islam Nahid (আলাপ) ০৬:৪৪, ৬ জানুয়ারি ২০২৩ (ইউটিসি)  @Nazrul Islam Nahid একলাইনে  জাতীয় কথা না বলে অনুগ্রহ করে প্রস্তাবনায় বিস্তারিত বলবেন, কেন উল্লেখযোগ্য নয় বা কেনো অপসারণ করতে হবে —শাকিল (আলাপ · অবদান) ১৯:০৫, ১০ জানুয়ারি ২০২৩ (ইউটিসি)  নিবন্ধে বর্ণিত তথ্যানুসারে উল্লেখযোগ্যতার কারণ স্পষ্ট নয়। তাছাড়া নিবন্ধের শিরোনামও ঠিক নয়। অপসারণে একমত। ~মহীন (আলাপ) ১২:৪১, ২৫ জানুয়ারি ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নবম শ্রেণী (এছাড়াও নবম শ্রেণী বা নবম শ্রেণী ) হল কিছু দেশে আনুষ্ঠানিক বা বাধ্যতামূলক শিক্ষার নবম বা দশম বর্ষ । এটি সাধারণত দেশের উপর নির্ভর করে মধ্যম বিদ্যালয় বা মাধ্যমিক বিদ্যালয়ের অংশ । নবম শ্রেণীর শিক্ষার্থীদের বয়স সাধারণত ১৪-১৫ বছর, তবে কিছু দেশে ১৫-১৬ বছর।                                    আফগানিস্তান                                      আফগানিস্তানে , নবম শ্রেণী হল মাধ্যমিক বিদ্যালয়ের তৃতীয় বর্ষ, যা সপ্তম শ্রেণী থেকে শুরু হয়। ২০০৪ সালের আফগানিস্তানের সংবিধানের অধীনে , নবম শ্রেণী পর্যন্ত (প্রায় ১৫ বছর বয়স) শিক্ষা বাধ্যতামূলক ছিল। ২০১৩ সালে, এটি লক্ষ্য করা গেছে যে নবম শ্রেণীতে সাধারণত ছাত্রছাত্রীদের লিঙ্গ-বিভাজন করা হত, যেখানে মহিলা শিক্ষকরা মহিলা শিক্ষার্থীদের পড়াতেন।‌ ২০২১ সালে, তালেবান ২০০৪ সালের সংবিধান বাতিল করে এবং নারী শিক্ষার্থীদের মাধ্যমিক বিদ্যালয়ে পড়া নিষিদ্ধ করে। ২০২২ সালের মার্চ মাসে, তালেবান ঘোষণা করে যে মাধ্যমিক বিদ্যালয়গুলি মেয়েদের জন্য পুনরায় চালু করা হবে কিন্তু খুব শীঘ্রই আবার বন্ধ করে দেওয়া হয়।
ব্যবহার   এই টেমপ্লেটটি রচনা সংশোধন ও নিবন্ধ মানোন্নয়ন সংঘ কর্তৃক কাজ চলমান এমন নিবন্ধসমূহে ব্যবহার্য। সাধারণত কোনো ব্যবহারকারী নিবন্ধে কোনো রচনা সংশোধন কিংবা মানোন্নয়ন কাজ চলমান থাকলে, সম্পাদনা দ্বন্দ্ব এড়াতে অন্য ব্যবহারকারীদের উদ্দেশ্যে বার্তা রাখতে এই টেমপ্লেটটি ব্যবহার করা হয়। একটি নিবন্ধে শুধুমাত্র একবারই এই টেমপ্লেটটি ব্যবহার্য। এই টেমপ্লেটটি নিবন্ধের মালিকানা জাতীয় কোনো অর্থ বহন করে না।  কোনো নিবন্ধে  টেমপ্লেট বিদ্যমান থাকলে এবং এই টেমপ্লেটটি ব্যবহারের প্রয়োজন হলে "রচনা সংশোধন" টেমপ্লেটটি মুছে  টেমপ্লেটটি বসিয়ে দিন। নিবন্ধে  থাকলে এবং এই টেমপ্লেটটি ব্যবহারের প্রয়োজন হলে, নিচের কোড অনুযায়ী টেমপ্লেট ব্যবহার করতে পারেন: ।  এই টেমপ্লেটটি  ও  টেমপ্লেটের অনুরূপ। এই টেমপ্লেটগুলোর সময়সীমার পার্থক্য রয়েছে। রসনিমা কাজ চলছে নিবন্ধে সর্বশেষ সম্পাদনার পর ২৪ ঘণ্টা পর্যন্ত অপেক্ষা করতে হয়। কারণ, রচনা সংশোধন করতে কখনো কখনো কয়েক দিন লাগে। নিবন্ধ মানোন্নয়নের ক্ষেত্রেও ব্যবহারকারীকে কাজ চালিয়ে যেতে হয়।  এই পাতাটিতে যদি ২৪ ঘণ্টায় কোনো সম্পাদনা না করা হয়ে থাকে, তবে এই বলে বার্তা প্রদর্শন করবে যে, "এই পাতাটিতে যদি বিগত ২৪ ঘণ্টায় সম্পাদনা না করা হয়, তবে অনুগ্রহ করে পাতা থেকে  অপসারণ করুন।" এই বার্তাটি দেখালে টেমপ্লেটটি নিবন্ধ থেকে অপসারণ করা উচিত।   আরও দেখুন    - দীর্ঘায়িত কাজের জন্য;   - কম পরিমাণ কাজের জন্য।